חוזר זה בא להחליף את חוזר ראש שירותי בריאות הציבור מס׳ 3/2008 מיום 09/12/2008 בנושא הנחיות לקליטה בריאותית של מהגרים מאפריקה הדרומית לסהרה, וכן מפרט את יישום חוזר ראש שירותי בריאות הציבור מס׳ 2/2007 מיום 18/3/2007 בנושא הנחיות למניעת מחלת השחפת בקרב העובדים הנחשפים לשחפת בצורה משמעותית במסגרת עבודתם, עם אוכלוסיה זו.
לאחר מספר שנים בהם נבחן החוזר 3/2008 בשטח, הופקו לקחים מבחינת אופן ונהלי הביצוע של ההנחיות בו. לקחים אלו מובאים כאן במסגרת עדכון החוזר. חשוב לציין כי השינויים לא נבעו מנתוני תחלואה חדשים או צורך בבדיקות/חיסונים חדשים באוכלוסיה זו. החלפת נוהל 3/2008 מתבקשת לאור שינוי במאפייני ההגירה של האוכלוסיות המהגרות דרך גבול מצרים, המתבטא בשינוי בארצות המוצא של האוכלוסייה, במעמד שלה, ובמשך השהייה המשוער שלה במדינת ישראל.
נוהל זה מתייחס לכל השוהים בישראל מאוכלוסייה זו, ומפרט את נהלי הטיפול בהם בהתאם למעמדם ולאופן מגוריהם. (לרבות אלה המתגוררים בגפם, בקבוצות, במסגרת משפחתית, וכן לנמצאים במתקני כליאה, במוסדות ובקהילה).
אוכלוסיית המהגרים מאפריקה הדרומית לסהרה הנה אוכלוסיה קשת יישוג (hard to reac population). היא אינה רק קשה לאיתור, אלא גם נמנעת לעתים ממגע עם רשויות ושירותים ממוסדים, ואין בהנחיות אלה ציפייה לעיסוק באיתורם.
הערכה בריאותית, ביצוע בדיקות סינון והשלמת חיסונים לפי תוכנית החיסונים השגרתית של גיל הילדות, תינוקות וילדים עד גיל 14 שנים ונשים הרות על פי השגרה הנהוגה בתחנות טיפת חלב.
הרכבת BCG לילודים ולילדים עד גיל 4 שנים (כולל) (בהתאם לתדריך החיסונים ועדכוניו).
יש לשקול חיסון נגד מחלה מנינגוקוקית, על-פי העקרונות שבתדריך החיסונים ועדכוניו.
יחשבו המהגרים כמחוסנים עקב חשיפה גם אם לא כולם חוסנו בכל המנות.
ביצוע בדיקות HIV בנשים הרות: במידה ותתגלה אישה הרה נשאית HIV היא תקבל טיפול תרופתי במרכזי איידס על פי נוהל המחלקה לשחפת ואיידס מתאריך 1.8.2001.
האחרונים, יעבור צילום חזה אחורי-קדמי וצדדי לצורך סינון, לפי שיקול דעתו של הגורם הרפואי (הכולל התייחסות לאופי המגורים). כל מי שנמצא כי ביצע צילום חזה לצורך סינון שחפת (במתקן כליאה או בקהילה) בששת החודשים האחרונים, לא יחזור על צילום חזה למעט אם מתקיימות סיבות קליניות לכך.
אין צורך בביצוע צילום חזה לילדים/קטינים בשל העובדה שאוכלוסייה זו איננה מדבקת.
אנשים החשודים כחולים בשחפת פעילה יופנו למרכז לאבחון וטיפול בשחפת (מלש״ח) לבירור והמשך טיפול לפי הצורך.
מהגר המאובחן כחולה שחפת פעילה יעבור גם HIV^?m ויעשה בירור לשחפת של כל מגעיו ההדוקים.
נשא HIV יבצע גם צילום חזה וכן את שאר הבדיקות (כולל תבחין טוברקולין), כחלק מהבירור לאיתור שחפת פעילה.
אין צורך לבצע בדיקות שגרה ל - HIV.
השלמת חיסונים (סעיפים 1-4) באחריות לשכת הבריאות.
השלמה ומתן של חיסונים בבתי הספר יבוצעו על ידי הגורם המספק את שירותי בריאות לתלמיד.
הפניה לצילום חזה (במימון המחלקה לשחפת ואיידס) במקרה המתואר לעיל תבוצע על ידי לשכת הבריאות המחוזית או כל גורם רפואי אחר, במסגרת מרכז לאבחון וטיפול בשחפת (מלש״ח) שבאזור.
בדיקות HIV כשקיימת הוריה (סעיפים 5 ו-9 לעיל) יבוצעו במרכזי האיידס ובמימון המחלקה לשחפת ואיידס.
אין להתנות קבלה של מהגרים למסגרות אחרות כגון מסגרות חינוך לילדים ביישום נוהל זה.
אנשים אלו יהיו זכאים, מתוקף מעמדם, לביטוח רפואי בקופות החולים ככל תושב ישראלי. הקליטה שלהם תהיה על פי״ נוהל ראש שירותי בריאות הציבור 6/2006 בנושא״ קליטה בריאותית של עולים מאתיופיה״.
השלמות חיסונים באחריות נותן השירות המונע ב״טיפות החלב״ (עיריות, לשכות הבריאות או קופות החולים).
חיסון נגד מחלה מנינגוקוקית - על ידי לשכת הבריאות לכל מי שפנה או הופנה אליה, על פי ההנחיות בתדריך החיסונים ועדכוניו.
השלמות ומתן חיסונים בבתי הספר - ביצוע על ידי הגורם המספק את שירותי בריאות לתלמיד.
צילומי חזה ובדיקות תבחין טוברקולין - באחריות ובמימון קופות החולים ובביצוע המלש״חים.
בדיקות HIV לכלל האנשים מעל גיל 9 באחריות קופות החולים.
סעיף זה מתייחס לכל מתקן מעצר בו מוחזקים מהגרים מאפריקה הדרומית לסהרה כגון מתקן סהרונים, ולכל מתקני שב״ס שבהם נמצאים/ימצאו אנשים במעצר, למעט מתקני טרום הרחקה. כלל הבדיקות והחיסונים המפורטים בסעיף זה יבוצעו בסמוך לכניסתם של המהגרים למתקן הכליאה.
יש לבצע בדיקת סינון לשחפת בקרב מהגרים הנמצאים במעצר. בדיקת סינון לשחפת תכלול צילום חזה אחורי-קדמי וצדדי, ומילוי שאלון קליני של מספר שאלות (ראה נספח מס׳ 1).
יש להפנות כל מקרה בו יש חשד קליני לשחפת לצילום חזה ולהמשך בירור וטיפול במרכז לאבחון וטיפול בשחפת (משל״ח).
הערכה בריאותית, בדיקות סינון והשלמת חיסונים המוגדרים על פי שגרת משרד הבריאות לנשים הרות, תינוקות וילדים עד גיל 17 שנים יינתנו במסגרת המעצר בסיוע לשכת הבריאות המחוזית.
חיסון נגד מחלה מנינגוקוקית יינתן לכולם, כולל ילדים ומבוגרים על-פי ההנחיות בתדריך החיסונים ועדכוניו.
חיסון נגד פוליו יינתן עד גיל 17 שנים, במסגרת השלמת חיסונים. מעל גיל זה יחשבו המהגרים מחוסנים עקב חשיפה גם אם לא כולם חוסנו בכל המנות.
הרכבת BCG לילודים ולילדים עד גיל 4 שנים (כולל) (לפי תדריך החיסונים ועדכוניו).
האחריות למתן שירותים לאסירים ולאנשים הנמצאים במשמורת השב״ס, הנה של השב״ס. בהתאם גם בדיקות הסקירה ושירותי חיסון יינתנו ע״י השב״ס תוך קבלת יעוץ מלשכת הבריאות.
יש לבצע בדיקת רופא ומילוי השאלון הרפואי הקיים בתחום השחפת.
יש להפנות כל מקרה בו יש חשד קליני לשחפת לצילום חזה ולהמשך בירור וטיפול במרכז לאבחון וטיפול בשחפת (מלש״ח).
יש לבצע השלמת חיסון נגד חצבת - חזרת - אדמת עד גיל 17 שנים (כולל).
יש לחסן נגד מחלה מנינגוקוקית את כלל הילדים והמבוגרים, על-פי ההנחיות בתדריך החיסונים ועדכוניו.
האחריות למתן שירותים לאסירים ולאנשים הנמצאים במעצר/מאסר או במשמורת משטרת ההגירה/ שב״ס הינה של משטרת ההגירה/שב״ס תוך קבלת יעוץ מלשכת הבריאות.
העובדים בשירותים השונים המטפלים במהגרים מאפריקה הדרומית לסהרה המגיעים דרך גבול מצרים נמצאים ברמות חשיפה שונות לאוכלוסיה זו. כפי שהוגדר בעבר, צוותי העובדים בבתי הכלא ובמתקני מעצר בהם שוהים מהגרים מאפריקה הדרומית לסהרה, כגון מתקן סהרונים (עובדי שב״ס ורשויות אחרות העובדים במתקנים אלה) נחשבים חשופים לשחפת על פי חוזר ראש שירותי ברה״צ 2/2007 ״עובדים אשר נחשפים בצורה משמעותית לשחפת במסגרת עבודתם״. כמו כן, הצוותים של משטרת ההגירה ושל האגף לעובדים זרים במשרד הפנים מתאימים גם הם להגדרה זו. לכל העובדים הללו, מומלץ לעבור בדיקת תבחין טוברקולין כבדיקת בסיס ( base line) כפי שהוגדר בחוזר 2/2007.
עובדי יחידות אחרות במשרד הפנים, בכלל זה העובדים בלשכות האוכלוסין בערים וכן עובדי משרד התמ״ת העובדים כמפקחים ביחידת הסמך לעובדים זרים, אינם נמצאים ברמת חשיפה המתאימה להגדרה בנוהל 2/2007 ולכן אין צורך בביצוע תבחין טוברוקלין כבדיקת בסיס.
האחריות על ביצוע הנוהל מוטלת על המעסיק.
עלות ביצוע תבחין הטוברקולין, צילומי החזה והערכת המלש״ח בהקשר זה הנם על חשבון המבטח, בהתאם לתקנות מס מקביל (שירותי בריאות בעבודה- 1973) כפי שאומצו בחוק ביטוח בריאות ממלכתי התשנ״ד 1994, וזאת ככל שניתנה הוראה מתאימה של מפקח עבודה כאמור בתקנות.
נוהל זה אינו חל על נבדק הסובל מתסמינים של שחפת פעילה. יש להפנות מקרים אלה בהקדם לאחד מן המרכזים לאבחון וטיפול בשחפת.
שאר ההנחיות הקשורות להגדרות הספים לביצוע בדיקות סינון ומעקב מפורטים בחוזר 2/2007.
בעת מעצר, כל עצור צריך להישאל על ידי רופא/חובש את השאלות המפורטות מטה. באם התשובה לאחת מהשאלות הינה חיובית, יש לבצע המשך בירור על ידי רופא.
שיעול מעל חודש ימים.
חום ממושך של לפחות חודש ימים.
איבוד משקל מסיבות לא ידועות בשלושת החודשים האחרונים.
שחפת פעילה בעבר.
אוחזר מתוך "http://www.wikirefua.org.il/w/index.php?title=היבטים_בריאותיים_של_מהגרים_מאפריקה_הדרומית_לסהרה_והנחיות_למניעת_מחלת_השחפת_-_חוזר_משרד_הבריאות&oldid=100921"
דף זה נצפה 3,765 פעמים.